**Til institutledere og andre ansvarlige for udarbejdelse af arbejdspladsbrugsanvisninger**

**Ansvar for arbejdspladsbrugsanvisninger**

På Aarhus Universitet kan man i Kiros hente datablade for farlige stoffer og produkter til brug for udarbejdelse af arbejdspladsbrugsanvisninger.

Arbejdsgiveren (Institutleder eller tilsvarende) er ansvarlig for at der udarbejdes arbejdspladsbrugsanvisninger (APB), hvis vedkommende har ansatte, som arbejder med farlige stoffer og materialer.

Arbejdsgiveren er også ansvarlig for, at de ansatte instrueres på et forståeligt sprog i indholdet af de arbejdspladsbrugsanvisninger, som de benytter.

Institutlederen kan delegere ansvaret for arbejdet videre til gruppeledere m.fl.

**Arbejdspladsbrugsanvisninger og sprog**

Datablade, til brug for udarbejdelse af arbejdspladsbrugsanvisninger, udarbejdes som det foreskrives i loven på dansk af kemikaliekonsulenterne på Health og S&T. Ønskes SDS på et andet sprog end dansk er det op til den enkelte ansvarshavende leder for gruppen, at udarbejde disse.

Standardteksten for de lokale forhold kan skrives på dansk og engelsk, hvis der er et behov for dette i den enkelte kemikaliegruppe.

Faremærkningerne kan ses på både dansk og engelsk i Kiros. Ønskes faremærkningen på engelsk tilgås kiros.dk via administrator adgangen Notifier. Derefter trykkes på ”KIROS” øverst til venstre på skærmbilledet. Man vælger ”advanced search”, hvorefter navnet på kemikaliet skrives ind under ”name”, og din egen gruppe vælges under ”in group”. Derefter trykkes på ”search” og mærkningen af kemikaliet kan ses under ”safety”. Der kan skiftes mellem dansk og engelsk tekst af faremærkningen øverst i højre hjørne på skærmen (Flag).